Antsla Valla Kultuurikeskus

KINO "Savvusanna sõsarad"
2023-04-24 19:30 - 20:30 (Europe/Helsinki) | Antsla Kultuurikeskus, Kooli tee 19, Antsla, Võrumaa, 66403, Eesti
Esimese Eesti dokumentaalfilmina maineka Sundance´i  filmifestivali võistlusprogrammis esilinastunud ja seal maailmakino dokumentaalfilmide võistlusprogrammi parima režissööri preemia võitnud „Savvusanna sõsarad“ on kaasaegne portreefilm naistest, kes suitsusauna kaitsvas pimeduses kokku tulevad, oma sügavamaid saladusi jagavad ning kehasse kogunenud häbi ja valu maha pesevad.

„Savvusanna sõsarad“ tutvustab ka Lõuna-Eesti suitsusauna kombestikku („savvusanna kombõ“), mis on kantud UNESCO inimkonna vaimse kultuuripärandi esindusnimekirja.

Filmi „Savvusanna sõsarad“ režissöör ja stsenarist on Anna Hints. Produtsent on Marianne Ostrat (Alexandra Film, Eesti), kaasprodutsendid on Juliette Cazanave (Kepler22 Productions, Prantsusmaa), Hlín Jóhannesdóttir (Ursus Parvus Island) ja Eero Talvistu † (Eesti). Filmi operaator on Ants Tammik, monteerijad Hendrik Mägar, Tushar Prakash, Qutaiba Barhamji, Martin Männik ja Anna Hints. Heli salvestas Tanel Kadalipp ja Patrick McGinley. Helirežissöör on Huldar Freyr Arnarson ning heliloojad Edvard Egilsson ja ansambel EETER (Anna Hints, Marja-Liisa Plats, Ann Reimann).

KINO "Viimane vahipost"
2023-05-03 19:00 - 20:52 | Tsooru Rahvamaja, Tsooru, Antsla vald, Võrumaa, Eesti
Filmi tegevus viib meid lähitulevikku, kus inimkonna mõtlematu tegutsemine on kaasa toonud drastilise kliimamuutuse ja ookeanide veetase on katastroofiliselt tõusnud. Maailma on jäänud vaid kaks suuremat kontinenti ja järjest tõusva veetaseme eest pagedes on hukka saanud miljardid inimesed. Kahe kontinendi vahele merre on rajatud vahipostid, mis peaksid hoiatama maismaad vaenlase pealetungi eest. Ühel sellisel Vahipostil ootavad neli sõdurit oma vahikorra üleandmist, mis oleks aga pidanud aset leidma juba kolm kuud tagasi. Olukorras, kus nende hinge närib kahtlus Teadmata, kas nad üldse kunagi oma vahipostilt koju pääsevad, peavad nad pidevalt otsima kaugusest vaenlast, keda nad siiani kordagi näinud pole. Pinna all kobrutavad pinged pääsevad valla hetkel, mil silmapiirile ilmub salapärane laev… On see vahetus, mida nad pikisilmi oodanud on või midagi sootuks kurjakuulutavamat?
Filmi tootmist on toetanud Eesti Filmi Instituut ja Eesti Kultuurkapital, tootmist on finantseerinud Tallifornia ja Ichiban Films.

KINO "Apteeker Melchior. Timuka tütar"
2023-05-08 19:00 - 20:35 | Antsla Kultuurikeskus, Kooli tee 19, Antsla, Võrumaa, 66403, Eesti
Keskaegse põnevus-triloogia viimases filmis satub apteeker Melchiori naine Keterlyn jõhkra kallaletungi tunnistajaks. Tundmatu noormehe elu õnnestub päästa, kuid mälu kaotanud ohver ei tea, kes ta on ja kuidas enda jaoks võõrasse Tallinna sattus.
Sündmuskohalt leitud sõrmus juhatab Melchiori öise vennaskonna jälile, küsimusi tekitab ka laadapäeval esinenud veiderdajate trupp. Hirmuäratavad märgid vihjavad, et ohus pole üksnes tapmiskatsest toibuv tundmatu, vaid ka teda ravivad Melchior ja Keterlyn.
Samal ajal saabub linna inkvisiitor, keda teatakse halastamatu nõiakütina. Melchiori võime “surnutega kõneleda” ja nähtamatuid mõrvajälgi märgata on äratanud kahtluse, et tegemist võib olla ohtliku ketseriga. Ja kiriku vaenlase koht on tuleriidal…
Apteeker Melchiori triloogia põhineb raamatumüügi edetabelite tipust tuntud Apteeker Melchiori romaanidel. Stsenaristid Indrek Hargla, Elmo Nüganen ja Olle Mirme põimisid raamatutest tuntud tegelased ja sündmused täiesti uute, filmi jaoks loodud põnevate keerdkäikudega.

Filmi režissöör on Elmo Nüganen (Nimed marmortahvlil, 1944), tootjateks on Taska Film (O2, Fred Jüssi. Olemise ilu, Talve, Klassikokkutulek, Nimed Marmortahvlil, 1944), Nafta Films (O2, Supilinna salaselts), Apollo Film Productions (Talve, Vanamehe film, Soo, Kuulsuse narrid, Suvitajad) ja HansaFilm (Tõde ja õigus). Apteeker Melchiori filmid valmisid Eesti-Saksa-Läti-Leedu koostöös, kaastootjateks olid Maze Productions Saksamaalt, Film Angels Productions Lätist ja InScript Leedust. Operaator on Mihkel Soe, kunstnik Matis Mäesalu, monteerija Marion Koppel, helilooja Liina Sumera, eriefektide juht Jan Viljus.

Peaosades: Märten Metsaviir, Maarja Johanna Mägi, Alo Kõrve, Karl Robert Saaremäe, Ott Raidmets, Hele Kõrve, Andres Mähar, Jan Uuspõld.
Toetajad: Viru Filmifond, Saarte Fond, Tartu Filmifond, National Film Centre of Latvia, Riga Film Fund, Lithuanian Tax Incentive, Creative Europe MEDIA ja Kanal 2.

UUS kodumaine komöödia - KINO "Vaba raha"
2023-09-11 19:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
kinodes alates 8. septembrist
Kust otsiksid sina abi, kui pank su nii kindlana näinud laenutaotlusest keeldub? Just sellise probleemi eest leiavad end Taavi (Märt Pius) ja Liisa (Steffi Pähn). Lotopilet oleks abiks, või hoopis mõned tuhanded Bitcoinid, mis kümme aastat tagasi su tehnikakasti vedelema jäi?
Samal ajal naudib entusiastlik ettevõtja Maximillion (Miklós Bányai) oma krüptobörsi tähelendu ja ei jõua ära oodata klassikalise panganduse kollapsi koos oma kauni kaasa Armaniga (Amanda Hermiine Künnapas). Pensionifondi juht Erik (Ivo Uukkivi) aga hoiab kainet mõistust ja käib suure kaarega mööda kõigest digitaalsest. Investeerimist väärib ju vaid see, mida mõistad, hoomad. Kuid, mida sa teed, kui isegi su 12-aastane poeg teenib juba rohkem kui sina?
Krüptost, investeerimisest ja kõigest mis sinna vahele jääb pajatav „Vaba raha“ on tempokas seikluskomöödia, mis võtab huumoriphitide vahele viimase kümne aasta jooksul rahvusspordiks saanud rahatarkuse.
Stsenarist & režissöör: Rain Rannu
Produtsendid: Tõnu Hiielaid & Rain Rannu
Operaator: Ants Tammik
Helilooja: Bert On Beats
Kunst ja kostüümid: Tõnu Hiielaid & Urmet Piiling
Montaaž: Rain Rannu & Moonika Põdersalu
Helirežii: Markus Andreas & Aleksandra Koel
Helisalvestus: Liis Karlson & Joonas Taimla
Värv: Sten-Johan Lill
VFX: Dual Illusion
Tegevprodutsent: Sander Lebreht
Peaosades: Märt Pius, Miklos Banyai, Steffi Pähn, Ivo Uukkivi, Amanda Hermiine Künnapas, Einar Kuusk

Kodumaine komöödia - KINO "Vaba raha"
2023-09-12 20:00 - 21:00 | Tsooru Rahvamaja, Tsooru, Antsla vald, Võrumaa, Eesti

KINO "Vigased pruudid"
2023-10-09 19:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Ei tea siin ilmas keegi hullemat juurikat kui üks sajandivahetuse aegne Eesti taluperemees. Ja kui see juhtub veel mulk olema, siis on asi ikka päris hull. Naisterahva pisarad ja arukas jutt on temale nagu hane selga vesi. Säärane mees on ka Mulgimaalt Läänemaale elama sattunud Mart. Ei kuula ta kedagi ja talitab ikka nii, nagu tema isa teda omal ajal õpetas. Isegi oma laste eluõnne on Mart ära otsustanud, nii et tütred Miina ja Leena ainult mulkidest vennapoegadele kõlbavad. Ei aita siin noorikute ohked ega kaebed, kuigi nende südamed löövad salamisi hoopiski Läänemaa noormeeste Joosepi ja Juhaniga ühes rütmis. Aga kuna armastusel on juba kord imelik jõud, mis isegi kana mesipuusse lennutab kui tarvis, ei kavatse noored sellise saatusega leppida. Kus sõnad ja veenmine ei aita, tuleb appi võtta kavalus. Esialgne lihtne plaan mulkidest väimehi ninapidi vedada muutub sündmuste arenedes üha pöörasemaks, kuni Joosep ja Juhan leiavad end lõpuks naiseriietes kaugeid kosilasi tõrjumas.

Eduard Vilde vigased pruudid ärkavad taaskord ellu, tõestades ühelt poolt rahvakirjaniku annet kergeks meelelahutuseks, teisalt aga tuntud klassiku uue aja kuulutust, milles noorem põlvkond otsustavalt vanemale vastu hakkab ja ise oma eluõnne üle otsustada soovib.

Kategooria: Mängufilm | Žanr: Komöödia

Tsooru kinoõhtu "Vigased pruudid"
2023-10-10 19:00 - 20:00 | Tsooru Rahvamaja, Tsooru, Antsla vald, Võrumaa, Eesti

KINO "Jumalaga, rock'n'roll!"
2023-11-13 19:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Hardi Volmer on filmitegija ja lavastuskunstnik, aga ennekõike tuntud rocklauljana.
Hoogne autoportreefilm liigub läbi kümnendite, punkfilmide, rock-kontsertide, tagahoovide, festivalilavade, rätsepatöökodade ja laulva revolutsiooni.
Muusikat mängivad ansamblid PäraTrust, Turist, Singer-Vinger ja Hovery Covery ning Liisi Koikson, Jalmar Vabarna ja Tallinna politseiorkester.
Ära ära jahtu!
Kategooria: Dokumentaalfilm | Žanr: Muusikafilm, komöödia, tõsielufilm, arhiividokumentaal
Režissöör: Kiur Aarma, Hardi Volmer
Tootja: Traumfabrik

Kino Tsoorus "Tähtsad ninad"
2023-11-21 19:00 - 20:30 | Tsooru Rahvamaja, Tsooru, Antsla vald, Võrumaa, Eesti
13- aastane Oliver meisterdab koos oma sõbra Sassiga tööõpetuse tunnis ninakujulise prillihoidja, mis äratab ootamatult ühe salapärase suurinvestori huvi. Samas on poisid iseseisvaks äriajamiseks veel liiga noored.
Oliveri hiljuti koondatud isa näeb vaeva, et leida uus ametikoht. Nii tekibki Oliveril plaan, kuidas kaks kärbest ühe hoobiga tabada: poisid palkavad oma firmat juhtima Oliveri isa ning päästavad seeläbi ka vanemate karile sõitnud abielu!
Oliveri isa ei tea aga, et töötab oma poja ja tolle sõbra Sassi heaks. Algab hoogne topeltmäng, mis eskaleerub, kui poisid saavad teada, mis on salapärasel investoril tegelikult plaanis.
Koguperekomöödias „Tähtsad ninad“ löövad kaasa Mattias Naan, Saara Pius ja paljud teised tuntud Eesti näitlejad. Huumorivõtmes koguperefilm jutustab loo tänapäevasest maailmast, kus peresuhteid mõjutavad innovatiivne start-up-maailm ja teised noorte jaoks olulised teemad.
Režissöör: Ingomar Vihmar
Tootja: HeaFilm

Kino "Pitka legend"
2023-12-04 19:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Esimese Eesti admirali ja tema ajastu lugu
Johan Pitka oli mees, kes on kompromissitu kindlusega seisnud Eesti saatuse pöördeliste sündmuste juures, olgu selleks Kaitseliidu ellu kutsumine, soomusrongid Vabadussõjas või paljud teised olulised, ent haprad hetked, mis on nõudnud just Pitkale omast pöörast julgust. Sellised hetked ei jää vaid minevikku, ajalugu vajab sellist otsusekindlust ka täna ja edaspidi… Eesti ajaloo ühe põnevaima suurkuju elu oli sama kirev ja pöörane, nagu mehe iseloomgi. Seda huvitavam on meie kõigi lugu, Eesti lugu läbi tema tegelaskuju rääkida. „Pitka legend“ äratab tippnäitlejatega lavastuslike stseenide, animatsiooni ja dokumentaalkaadrite kaudu ellu loo esimesest Eesti admiralist, tema ajastust, võitlustest ja unistustest.
Stsenaarium: Loone Ots, Rein Pakk
Rezhissöör: Ain Mäeots
Operaator: Mait Mäekivi
Kunstnik: Killu Mägi
Montaazh: Risto Pillesson
animatsioon: Elise Christine Jörberg
Helilooja: Ardo Ran Varres
Osades Karol Kuntsel, Maria Annus, Indrek Taalmaa, Ronald Mäeots, Mait Malmsten, jt.
Produtsent: Ain Mäeots

Kino Tsoorus "Nähtamatu võitlus"
2024-01-10 19:00 | Tsooru Rahvamaja, Tsooru, Antsla vald, Võrumaa, Eesti
Kung fu komöödia “Nähtamatu võitlus” tegevus toimub 1970ndate Nõukogude Liidus. Filmi peategelane on noor huligaan Rafael, kes satub Hiina piiril aega teenides kung fu ässade rünnaku alla. Tema armee saab küll haledalt kolki, kuid vastaste superstiilne võitluskunst vaimustab noort mässajat. Koju naastes leiab Rafael tee kloostrisse, kus kohtub õigeusu munkadega, kes hiinlastest veelgi vingemat võitlust peavad. Munkade võitlus on aga nähtamatu – võidab see, kes on alandlikum. Algab huligaani koomiline teekond kõikvõimsa alandlikkuseni, mis on täis kiusatusi, usku, armastust ja rõõmu.
Kategooria: Mängufilm | Žanr: Komöödia, märul
Režissöör: Rainer Sarnet

KINO "Elu ja armastus"
2024-02-19 19:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
kinodes alates 16.02
A. H. Tammsaare samanimelisel romaanil põhinev mängufilm viib meid ühe ootamatu armastusloo keskmesse. Elu ja armastuse järskude pööretega seisavad silmitsi kaks Eesti kirjandusest tuntud ikoonilist tegelast, Irma ja Rudolf. Filmi tegevus leiab aset murrangulisel ajajärgul, mil kasvavast heaolust rammestunud noor Eesti Vabariik peab toime tulema muutuva maailma raputavate väljakutsetega. Esmakordselt täispika mängufilmina ekraanile jõudev “Elu ja armastus” annab aegumatutele teemadele värske vaatepunkti, luues üllatavaid paralleele tänapäevamaailmaga.
1933. aasta kuumal suvel tuleb sisukamast elust unistav noor Irma maalt linna sugulase Lonni juurde. Irma on keskkonnavahetusest vaimustuses, linnaelus pettunud Lonni näeb aga tüdruku tulekus uut võimalust ka enda jaoks.
Irmasse armunud maapoiss Eedi jälitab tüdrukut ja üritab veenda teda tagasi tulema, oma isatallu perenaiseks. Irma aga on otsustanud nende ühise romantilise mineviku oma unistuste nimel seljatada.
Juhuse tahtel palkab keskealine trükitööstur Rudolf Irma endale teenijaks. Rudolfi sarm ja salapära paeluvad Irmat ja ootamatult tärganud tunded ei lase tal ühel hetkel enam mehe lähenemiskatseid tõrjuda. Ehkki Rudolf vannub Irmale armastust, paljastub peagi edeva mehe liiderlik ja manipuleeriv pale.

Kategooria: Mängufilm | Žanr: Draama
Režissöör: Helen Takkin
Tootja: HeaFilm

KINO Tsoorus "Elu ja armastus"
2024-02-28 19:00 - 20:00 | Tsooru Rahvamaja, Tsooru, Antsla vald, Võrumaa, Eesti

Kino "Biwa järve 8 nägu"
2024-03-18 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
Film kinodes 9. veebruarist 2024
“Biwa järve 8 nägu” tõlgib vanad Jaapani armastuslood Peipsiäärsete kalurite ja nende laste igatsuste ja ihade keelde. Filmi peategelaste hingeseisundit vaadatakse läbi kaheksa idamaise poeetilise motiivi: koju pöörduvad purjekad, ehapuna, esimene lumi, öine vihm, sügisene täiskuu, õhtune templikell, ootamatu tuuleiil, metshanede äralend. Need ilusa kurbuse motiivid raamivad kaheksat omavahel põimuvat julma, ennast ja teisi hävitavat armastuslugu. Jaapani animismist pärit kõige elava ja elutu hingestamine, koomiline shunga erootika ja alandlik külafatalism sulavad kokku väikese kogukonna spirituaalseks ja nõiduslikuks maailmaks, kus veel usutakse, et ollakse kõiksusega seotud.
Filmi stsenaariumi alguspunktiks on saksa japanofiil Max Dauthendy 1911. aastal ilmunud samanimeline raamat, mis on eesti keeles ilmunud Loomingu Raamatukogus 2005. aastal.
Filmi režissöör ja stsenarist on Marko Raat, peaprodutsent Ivo Felt, produtsent Dora Nedeczky, kaasprodutsendid Mark Lwoff ja Misha Jaari. Film on loodud Allfilmi ja Bufo (Soome) koostöös. Filmi operaator on Sten-Johan Lill (ESC), kunstnik Kristina Lõuk, kostüümikunstnik Reet Aus, grimmikunstnik Liisi Põllumaa, monteerija Jaak Ollino Jn, helilooja Jakob Juhkam, helirežissöör Karri Niinivaara.
Filmis kõlab ka Soome artisti Lyyti muusika.
Mängivad Elina Masing, Tiina Tauraite, Jan Uuspõld, Meelis Rämmeld, Tommi Korpela, Kärt Kokkota, Toomas Saarepera, Jüri Vlassov, Hendrik Toompere, Maarja Jakobson, Jarmo Reha, Simeoni Sundja, Liina Tennosaar, Peeter Tammearu, Erki Laur.
Filmi tootmist toetasid Eesti Filmi Instituut, Eesti Kultuurkapital, Soome Filmi Instituut, Soome telekanal YLE ja Tartu Filmifond.

Öökino: Tulnukas 2 ehk Valdise tagasitulek 17 osas
2024-09-05 20:00 - 21:30 | Antsla Laululava, Antsla, Võrumaa, Eesti
Komöödia
Alla 14. a keelatud
Pikkus: 1t 39min
Oblikate vahelt üle-eestiliseks heeroseks tõusnud Valdis naaseb kinodesse. Rasmus Merivoo („Kratt“) kultusfilmi „Tulnukas ehk Valdise pääsemine 11 osas“ kauaoodatud järg toob suurele ekraanile eestlaste südametesse tee leidnud leidnud alevi parimad pojad.
Filmis löövad kaasa Märt Avandi („Vehkleja“), Ott Sepp („Johannes Pääsukese tõeline elu“), Vallo Kirs („Klass“), Liisa Pulk („Ükssarvik“), Kaia Skoblov („Deemonid“), Tõnn Lamp („Tume paradiis“), Indrek Ojari („O2“), Ago Anderson („Suvitajad“), Marek Tammets („Kratt“), Indrek Taalmaa („Soo“), Merle Jääger („Johannes Pääsukese tõeline elu“) jpt.
“Tulnukas 2 ehk Valdise tagasitulek 17 osas” režissöör ja stsenarist on Rasmus Merivoo (“Kratt”), operaator Jako Krull (“Kratt”), monteerijad Rasmus Merivoo ja Kristin Kalamees (“Kratt”), kunstnik Krete Tarkmees (“Kratt”). Filmi produtsentideks on Tallifornia dünaamiline duo Tõnu Hiielaid (“Kratt”) ja Rain Rannu (“Kratt”)
Filmi tootja ja levitaja on Tallifornia. Filmi valmimist toetas Eesti Filmi Instituut.

KINO: Emalõvi
2024-10-01 19:00 - 21:00 | Antsla Kultuurikeskus, Kooli tee 19, Antsla, Võrumaa, 66403, Eesti
kinodes alates 20.septembrist 2024
Helena (Katariina Unt) on jõuline ja tõhus naine, kogenud kiirbiarst, kellele elu praktiliste pisiasjadega toimetulek raskusi ei valmista. Oma töö tõttu on Helena hästi kursis ka sellega, mis toimub suletud uste taga ja ööpimeduse varjus. Aga see, et ta on emana oma tütre Stefi (Teele Piibemann) juba ammu emotsionaalselt hüljanud, jääb märkamatuks.
Sel sügisel teeb nutikas aga üksildane 15-aastane Stefi teoks iga ema õudusunenäo. Tüdruk ajab juuksed maha, ei käi enam koolis, ei tule ööseks koju ning tagatipuks satub uue sõbranna Marianni õhutusel vägivaldsesse noortejõuku, kust ei puudu ei narkootikumid, julm manipulatsioon ega küberkius. Helena veedab päevad hirmu tundes ja ööd Stefit oodates ja otsides. Üheksa-aastane Sander leinab taga oma kõige kallimat mängukaaslast, oma „vanamoodi“ õde ja kannatab vanemate tähelepanupuuduse all. Abikaasa Kaarel jääb kahe tule vahele – ta püüab naiivse jonnakusega kinni hoida usalduse riismetest, samas peab ta alla neelama järjest kibedamat pettumust.
Kui Stefi satub karmi üledoosiga haiglasse, valmib Helenal meeleheitlik, isegi hullumeelne plaan. Ta kavatseb tütre kõigi eest salaja röövida ja vangistada perekonna vanasse suvilasse. Käia Stefit iga päev vaatamas, teha talle sooja toitu ja loota, et šokivangistus toimib.
Aga kõik ei lähe sugugi plaanipäraselt. Sündmuste ootamatu käik vangistab Helena kuhugi reaalsuse ja lootuste vahealasse ning sunnib naist peeglisse vaatama ja oma emaarmastust lõplikult ümber mõtestama.
Stsenarist-režissöör Liina Triškina Vanhatalo, operaator Erik Põllumaa, kunstnik Laura Dišlere, kostüümikunstnik Liis Plato, grimmikunstnik Zane Žilinska, produtsent Ivo Felt, kaasprodutsendid Sebastian Weyland, Guntis Tekteris.
Osades Katariina Unt, Teele Piibemann, Ivo Uukkivi, Margo Teder jne.

KINO Tsoorus: Emalõvi
2024-10-02 19:00 - 21:00 | Tsooru Rahvamaja, Tsooru, Antsla vald, Võrumaa, Eesti
Helena (Katariina Unt) on jõuline ja tõhus naine, kogenud kiirbiarst, kellele elu praktiliste pisiasjadega toimetulek raskusi ei valmista. Oma töö tõttu on Helena hästi kursis ka sellega, mis toimub suletud uste taga ja ööpimeduse varjus. Aga see, et ta on emana oma tütre Stefi (Teele Piibemann) juba ammu emotsionaalselt hüljanud, jääb märkamatuks.
Sel sügisel teeb nutikas aga üksildane 15-aastane Stefi teoks iga ema õudusunenäo. Tüdruk ajab juuksed maha, ei käi enam koolis, ei tule ööseks koju ning tagatipuks satub uue sõbranna Marianni õhutusel vägivaldsesse noortejõuku, kust ei puudu ei narkootikumid, julm manipulatsioon ega küberkius. Helena veedab päevad hirmu tundes ja ööd Stefit oodates ja otsides. Üheksa-aastane Sander leinab taga oma kõige kallimat mängukaaslast, oma „vanamoodi“ õde ja kannatab vanemate tähelepanupuuduse all. Abikaasa Kaarel jääb kahe tule vahele – ta püüab naiivse jonnakusega kinni hoida usalduse riismetest, samas peab ta alla neelama järjest kibedamat pettumust.
Kui Stefi satub karmi üledoosiga haiglasse, valmib Helenal meeleheitlik, isegi hullumeelne plaan. Ta kavatseb tütre kõigi eest salaja röövida ja vangistada perekonna vanasse suvilasse. Käia Stefit iga päev vaatamas, teha talle sooja toitu ja loota, et šokivangistus toimib.
Aga kõik ei lähe sugugi plaanipäraselt. Sündmuste ootamatu käik vangistab Helena kuhugi reaalsuse ja lootuste vahealasse ning sunnib naist peeglisse vaatama ja oma emaarmastust lõplikult ümber mõtestama.
Stsenarist-režissöör Liina Triškina Vanhatalo, operaator Erik Põllumaa, kunstnik Laura Dišlere, kostüümikunstnik Liis Plato, grimmikunstnik Zane Žilinska, produtsent Ivo Felt, kaasprodutsendid Sebastian Weyland, Guntis Tekteris.
Osades Katariina Unt, Teele Piibemann, Ivo Uukkivi, Margo Teder jne.

Kino: Vari
2024-10-21 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
kinodes alates 18.10
täispilet 6eur/sooduspilet 5eur
Must lagi on meie toal ja meie ajal ka. Selles musta laega ajas võitleb õigluse eest Juhan Liiv, kannatav luuletaja ja sihikindel detektiiv. Ta suudab näha sügavale inimese hinge ja lahendab sünged mõrvalood 19. sajandi lõpu Eestis.
Tartu 1894, vaimuhaigla. Tulevane Eesti suur poeet Juhan Liiv põeb skisofreeniat ja jälitusmaaniat. Tema isamaa, millest ta laulda tahab, kannatab tagurliku Vene impeeriumi haardes. Toimub venestamine, millega on lämmatanud eestlaste vabaduspüüded. Liiv põgeneb ja läheb vanematekoju Alatskivile, et tervist kosutada, kuid satub hoopis kummalise mõrvaloo keskele. On tapetud talumees Madjus, kes nähtavasti on leidnud suure varanduse, mis nüüd on kadunud. Liiv ei lepi sellega, et mõrva eest võetakse kinni süütu mees ja ta otsustab uurimisse sekkuda. Ja maksab selle eest peaaegu oma eluga.
„Vari“ toob esmakordselt Eestis kinolinale Juhan Liivi tegelaskuju ja näitab teda ootamatu vaatenurga alt. Tegelaste seas on veel Alatskivi kontstaabel, ringirändavad tsirkusemaadlejad, mõisa opman, Liivi noorpõlvekallim, kooliõpetaja ja kõrtsimees, hulluarstid ja kirjastajad ja üks päris ehtne Kurat.
Filmi režissöör on Jaak Kilmi („Tagurpidi torn“, „Disko ja tuumasõda“, „Sangarid“). Stsenaariumi autor on Indrek Hargla (Apteeker Melchiori triloogia).
Kategooria: Mängufilm | Žanr: Põnevus, draama
Režissöör: Jaak Kilmi
Tootja: HeaFilm / Apollo Film Productions OÜ, Taska Film
Kestvus: 95min

Kino Tsoorus: Vari
2024-10-22 19:00 - 20:30 | Tsooru Rahvamaja, Tsooru, Antsla vald, Võrumaa, Eesti

KINO: Kelly. Kellegi teise unistus
2024-11-25 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
PILET 6 eur
Dokumentaalfilm “Kelly: kellegi teise unistus” räägib siira loo Eesti ekstreemspordi imelapsest Kelly Sildarust, kes ilmub vigursuusatamise maailmaareenile justkui eikusagilt. Selle spordiala harrastamiseks pole Eestis ei mägesid ega eeskujusid. Juba 13-aastaselt võidab Kelly oma esimese X-mängude kulla pargisõidus, vigursuusatamise kõige ohtlikumal alal. Üleöö saab Kellyst, keda juhendas isa Tõnis Sildaru, taliolümpiamängude medalitele lootva väikerahva lemmik. Neist kahest saavad meediakangelased – imelaps ja isehakanud treener.
Lõputute triumfide rea, X-mängude ja maailma karikasarja medalite ning juunioride MM-kuldade järel purustab aga ootamatu vigastus suured unistused. Kelly jääb eemale 2018. aasta taliolümpiamängudest, mis pidid olema esimesed tema rekordeid purustavas karjääris. Lisaks tuleb päevavalgele muserdav saladus ja Kelly edu varjatud pool. Lõpuks olümpiapronksini tulnud Kelly jaoks on see aga juba ühe hoopis teistlaadi teekonna algus. See on Kelly lugu läbi tema enda ja kõrvalseisjate pilgu, ilma filtriteta.
Kategooria: Dokumentaalfilm | Žanr: Tõsielufilm, portreefilm
Režissöör: Helen Lõhmus, Leana Jalukse
Tootja: Acme
93 min

KINO Tsoorus: Kelly. Kellegi teise unistus
2024-11-26 19:00 - 20:30 | Tsooru Rahvamaja, Tsooru, Antsla vald, Võrumaa, Eesti

Kino: Mind on kaks
2024-12-09 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
Pilet 6 eur
Alla 12 a. mittesoovitatav. Filmis esineb stseene, mis pole sobilikud alla 12-aastastele
Kinodes alates 29.11.2024
Vendlust lõhkuva armastuse ja ootuste surve all üritavad kaksikutest filmitegijad teha maailma parimat filmi kaksikutest, mis oleks nende tee au ja kuulsuseni. See on lugu vendlusest, lapsepõlvest ja üles kasvamisest läbi kaksikute silmade.
Mis tunne on elada, töötada ja kasvada üles koos identse inimesega su kõrval? See on sisevaade kaksikuks olemise valudest ja võludest. Pealtnäha komöödiline eneseleidmise lugu on segu päris elust inspireeritud mälestustest ning filmilikust maailmapildist
Tegemist on Raul ja Romet Esko esimese täispika mängufilmiga. Autorid lõhuvad neljanda seina ja avavad vaatajatele enneolematult ausa kuvandi iseendast.
Filmis astuvad lisaks Raulile ja Rometile ülesse pea kõik Eesti tuntud ja veel tundmatud filmikaksikud, eesotsas Märt ja Priit Piusiga. Filmi kandvates rollides Rain Tolk, Mirtel Pohla, Reimo Sagor, Amanda Hermiine Künnapas, Lil Till, Nublu ja paljud teised.
Filmi stsenaristideks ja režissöörideks on Raul ja Romet Esko, operaator on Toomas Tatar, kunstnik Paul Henrich Daude ning produtsendid on Rain Rannu, Tõnu Hiielaid ja Kirill Volkov.
Filmi tootja ja levitaja on Tallifornia, kelle varasemateks linateosteks on „Tulnukas 2 ehk Valdise tagasitulek 17 osas”, „Vaba raha”, „Ükssarvik”, „Kratt”, „Kiik, kirves ja Igavese Armastuse Puu” ning Tallifornia filmifondi poolt kaasrahastatud filmide hulka kuuluvad „Viimane vahipost” ja kung-fu komöödia „Nähtamatu võitlus”.
Filmi rahastajateks on Eesti Filmi Instituutl ja Tallifornia filmifond.

Kino Tsoorus: Mind on kaks
2024-12-11 19:00 - 20:30 | Tsooru Rahvamaja, Tsooru, Antsla vald, Võrumaa, Eesti
Kinodes alates 29.11.2024
Vendlust lõhkuva armastuse ja ootuste surve all üritavad kaksikutest filmitegijad teha maailma parimat filmi kaksikutest, mis oleks nende tee au ja kuulsuseni. See on lugu vendlusest, lapsepõlvest ja üles kasvamisest läbi kaksikute silmade.
Mis tunne on elada, töötada ja kasvada üles koos identse inimesega su kõrval? See on sisevaade kaksikuks olemise valudest ja võludest. Pealtnäha komöödiline eneseleidmise lugu on segu päris elust inspireeritud mälestustest ning filmilikust maailmapildist
Tegemist on Raul ja Romet Esko esimese täispika mängufilmiga. Autorid lõhuvad neljanda seina ja avavad vaatajatele enneolematult ausa kuvandi iseendast.
Filmis astuvad lisaks Raulile ja Rometile ülesse pea kõik Eesti tuntud ja veel tundmatud filmikaksikud, eesotsas Märt ja Priit Piusiga. Filmi kandvates rollides Rain Tolk, Mirtel Pohla, Reimo Sagor, Amanda Hermiine Künnapas, Lil Till, Nublu ja paljud teised.
Filmi stsenaristideks ja režissöörideks on Raul ja Romet Esko, operaator on Toomas Tatar, kunstnik Paul Henrich Daude ning produtsendid on Rain Rannu, Tõnu Hiielaid ja Kirill Volkov.
Filmi tootja ja levitaja on Tallifornia, kelle varasemateks linateosteks on „Tulnukas 2 ehk Valdise tagasitulek 17 osas”, „Vaba raha”, „Ükssarvik”, „Kratt”, „Kiik, kirves ja Igavese Armastuse Puu” ning Tallifornia filmifondi poolt kaasrahastatud filmide hulka kuuluvad „Viimane vahipost” ja kung-fu komöödia „Nähtamatu võitlus”.
Filmi rahastajateks on Eesti Filmi Instituutl ja Tallifornia filmifond.

Kino Tsoorus "Aurora"
2025-01-23 19:00 - 20:30 | Tsooru Rahvamaja, Tsooru, Antsla vald, Võrumaa, Eesti
pilet 6 eur
Usujuhi tütar Aurora sõidab abikaasa Joonasega oma vanemate juurde pulmaaastapäeva tähistama. Samal ajal üritab naisega ühendust saada tema endine salaarmuke Lenny. Abikaasale ei jää see aga märkamatuks.
Aastapäeva tähistamisest kujuneb välja pereväärtusi ülistav vaatemäng, millega Aurora isa Valdek tahab järgijaile luua pilti ideaalsest peremudelist.
Paralleelselt käivitub teine ajatasand ning vaatajad lennutatakse ajas aasta tagasi, otse Aurora ja Lenny ootamatu ja tulise armuloo keskmesse, mille käigus tõmbab mees Aurora oma pöörasesse maailma.
Osades Johanna Maarja Mägi, Jörgen Liik, Ott Kartau, Karin Rask, Indrek Taalmaa, Rea Lest ja paljud teised.
Režissöör: Rain Tolk, Andres Maimik
Tootja: HeaFilm

Kino Tsoorus "Must auk"
2025-02-03 19:00 - 21:00 | Tsooru Rahvamaja, Tsooru, Antsla vald, Võrumaa, Eesti
pilet 6 eur
„Must auk“ on seksikas segu Cronenbergi, Spielbergi ja Lyne’i (ja „Gremlinite“) mõjutustest, millega on režissöör Moonika Siimetsal õnnestunud luua täiuslik patuse naudingu film. Võrreldes tema eelmise filmiga „Seltsimees laps“, on see uskumatu ja radikaalne stiilimuutus.
Film jälgib kolme omavahel seotud lugu. Sirje nõustub vabatahtlikult osalema maavälistes teaduseksperimentides; Jüri armub iharasse naabrisse ja Uma on kartmatu kulturist, kes unistab maailmast ilma vägivaldsete meesteta, et ta saaks aidata oma partneril Mariliisil terveks saada.
Andrus Kivirähki ja Armin Kõomägi novellidest inspiratsiooni ammutanud nutikas stsenaarium põimib kokku kosmilised orgasmid, eksistentsiaalse iha ja iidse kulinaarse tarkuse. Must auk ei ole seal, kus seda oodata võiks, kuid Kri-in-Poulsen Linnuteelt võib näidata õiget teed.

Kino "Must auk"
2025-02-04 18:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti

KINO "Jan Uuspõld läheb koju"
2025-02-28 18:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
pilet 6 eur
Kui näitleja Jan Uuspõld peab filmima oma suvearmukese Britta ilusalongile promovideot, helistab talle ametlik abikaasa ja paneb ta fakti ette: mees peab koju tulema ja kõik mahalaristatud rahad tagasi teenima. Kuna Jan teeb alati nii nagu naised tahavad, hakkab ta kimbatavast olukorrast väljapääsu otsima. Lahenduseks näib olevat osaleda oma elust rääkiva filmi uusversioonis. Paraku otsustab lavastaja kehva avaliku mainega Jani kõrvale lükata. Nii ei jää mehel muud üle kui käima tõmmata suvetuur iseendaga peaosas. Aga sellega läheb nagu ikka – elu on see, mis juhtub siis kui sul on parimad kavatsused. Oma pika kodutee käigus kohtub Jan muuhulgas seksguru, meesõiguslaste, maaniliste fännide ja Looja endaga. Ta saab alandatud ja ülendatud, et leida endas üles midagi, millest ta pole seni teadlik.
Andres Maimik ja Rain Tolki kirjutatud ja lavastatud teekonnakomööda “Jan Uuspõld läheb koju” on järg menufilmile “Jan Uuspõld läheb Tartusse”. See on ajastukroonika, kus sähvatavad nii tähed kui tähekesed, tänast päeva iseloomustavad tegelaskujud, aga ka ajatud küsimused.

Kino Tsoorus: "Jan Uuspõld läheb koju"
2025-03-03 19:00 - 20:30 | Tsooru Rahvamaja, Tsooru, Antsla vald, Võrumaa, Eesti
pilet 6 eur
Andres Maimiku ja Rain Tolgi lavastatud järg menufilmile ,,Jan Uuspõld läheb Tartusse”

Kino Tsoorus "Fränk"
2025-03-26 19:00 - 20:30 | Tsooru Rahvamaja, Tsooru, Antsla vald, Võrumaa, Eesti
pilet 6 eur
Katkisest perest pärit Paul asub ajutiselt elama võõrasse linna, kus ta hakkab aga enese kehtestamise nimel järjest valesid otsuseid tegema. Tema vältimatut allakäiku takistab aga üks kummaline puudega mees…
Liigutav draama lubab kaasa elada keerulistele peresuhetele, lapsepõlve valudele ja ootamatu sõpruse tähendusele, pakkudes emotsionaalset teekonda, kus omal kohal on ka terav, kuid südamlik huumor.
“Fränk” on Tõnis Pilli esimese täispikk mängufilm, varasemalt on ta töötanud erinevate mängufilmide režiigrupis (“Kalev”, “Tõde ja õigus”, “Tenet”).
Filmi peaosades on Derek Leheste, Oskar Seeman ja Tõru Kannimäe, teistes osades Märt Pius, Priit Võigemast, Tiina Tauraite, Katariina Tamm, Oliver Kõvask, Jekaterina Linnamäe, Märt Avandi jt.
“Fränki” operaator on Peter Kollanyi, kunstnik Kaia Tungal, kostüümikunstnik Liis Plato, grimmikunstnik Liisi Põllumaa, monteerija Moonika Põdersalu, helirežissöör Aleksandra Koel ja helilooja Markus Robam. Produtsendid on Ivo Felt ja Johanna Trass, kaasprodutsendid on Rain Rannu, Tõnu Hiielaid, Alvar Kõue ja Henri Savitski ning kaasstsenarist Laura Raud.

Kino "Fränk"
2025-03-28 18:00 - 19:30 | Antsla Kultuurikeskus, Kooli tee 19, Antsla, Võrumaa, 66403, Eesti
pilet 6 eur
kinodes alates 21.03.2025
Katkisest perest pärit Paul asub ajutiselt elama võõrasse linna, kus ta hakkab aga enese kehtestamise nimel järjest valesid otsuseid tegema. Tema vältimatut allakäiku takistab aga üks kummaline puudega mees…
Liigutav draama lubab kaasa elada keerulistele peresuhetele, lapsepõlve valudele ja ootamatu sõpruse tähendusele, pakkudes emotsionaalset teekonda, kus omal kohal on ka terav, kuid südamlik huumor.
“Fränk” on Tõnis Pilli esimese täispikk mängufilm, varasemalt on ta töötanud erinevate mängufilmide režiigrupis (“Kalev”, “Tõde ja õigus”, “Tenet”).
Filmi peaosades on Derek Leheste, Oskar Seeman ja Tõru Kannimäe, teistes osades Märt Pius, Priit Võigemast, Tiina Tauraite, Katariina Tamm, Oliver Kõvask, Jekaterina Linnamäe, Märt Avandi jt.
“Fränki” operaator on Peter Kollanyi, kunstnik Kaia Tungal, kostüümikunstnik Liis Plato, grimmikunstnik Liisi Põllumaa, monteerija Moonika Põdersalu, helirežissöör Aleksandra Koel ja helilooja Markus Robam. Produtsendid on Ivo Felt ja Johanna Trass, kaasprodutsendid on Rain Rannu, Tõnu Hiielaid, Alvar Kõue ja Henri Savitski ning kaasstsenarist Laura Raud.
